CELEX: 32007R1244
Language: sk
Date: 2007-10-24
Title: Nariadenie Komisie (ES) č. 1244/2007 z  24. októbra 2007 , ktorým sa mení a dopĺňa nariadenie (ES) č. 2074/2005, pokiaľ ide o vykonávacie opatrenia pre určité produkty živočíšneho pôvodu určené na ľudskú spotrebu, a ktorým sa ustanovujú špecifické pravidlá úradných kontrol v prípade prehliadky mäsa (Text s významom pre EHP)

25.10.2007   
            
            
               SK
            
            
               Úradný vestník Európskej únie
            
            
               L 281/12
            
         
      NARIADENIE KOMISIE (ES) č. 1244/2007
   z 24. októbra 2007,
   ktorým sa mení a dopĺňa nariadenie (ES) č. 2074/2005, pokiaľ ide o vykonávacie opatrenia pre určité produkty živočíšneho pôvodu určené na ľudskú spotrebu, a ktorým sa ustanovujú špecifické pravidlá úradných kontrol v prípade prehliadky mäsa
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 16 a článok 18 ods. 3, 7 a 12,
   keďže:
   
               (1)
            
            
               V nariadení Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (2), v nariadení (ES) č. 854/2004 a v nariadení Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (3) sa ustanovujú zdravotné predpisy a požiadavky týkajúce sa potravín živočíšneho pôvodu a požadovaných úradných kontrol.
            
         
               (2)
            
            
               Vykonávacie predpisy k uvedeným nariadeniam sú ustanovené v nariadení Komisie (ES) č. 2074/2005 z 5. decembra 2005, ktorým sa ustanovujú vykonávacie opatrenia pre určité produkty podľa nariadenia Európskeho parlamentu a Rady (ES) č. 853/2004 a na organizáciu úradných kontrol podľa nariadení Európskeho parlamentu a Rady (ES) č. 854/2004 a (ES) č. 882/2004, ktorým sa stanovuje výnimka z nariadenia Európskeho parlamentu a Rady (ES) č. 852/2004 a ktorým sa menia a dopĺňajú nariadenia Európskeho parlamentu a Rady (ES) č. 853/2004 a (ES) č. 854/2004 (4).
            
         
               (3)
            
            
               V súlade s nariadením (ES) č. 854/2004 môže príslušný orgán rozhodnúť, že úradný veterinárny lekár nemusí byť celý čas prítomný počas prehliadok post mortem na určitých bitúnkoch alebo v prevádzkarniach na manipuláciu so zverou určených na základe analýzy rizika. V takýchto prípadoch má úradný veterinárny asistent vykonať prehliadku post mortem, čo by mohlo prispieť k zníženiu finančného zaťaženia prevádzkarní s nízkou kapacitou.
            
         
               (4)
            
            
               Kritériá na takéto výnimky by sa mali stanoviť na základe analýzy rizika. Najmä prevádzkarne vykonávajúce diskontinuálne zabíjanie zvierat alebo činnosti manipulácie so zverou plnia vo vidieckych spoločenstvách sociálnu a hospodársku funkciu. Preto by sa malo umožniť, aby tieto prevádzkarne využívali takéto výnimky za predpokladu, že spĺňajú právne a hygienické požiadavky.
            
         
               (5)
            
            
               V súlade s nariadením (ES) č. 854/2004 môže príslušný orgán rozhodnúť, že výkrmové ošípané ustajnené za kontrolovaných podmienok ustajnenia v integrovaných systémoch chovu sa od odstavenia musia podrobiť iba vizuálnej prehliadke. Mali by sa stanoviť špecifickejšie požiadavky na podmienky, za akých by sa mali povoliť takéto revidované postupy prehliadky mäsa, ktoré sú založené na analýze rizika.
            
         
               (6)
            
            
               Vedecký výbor pre veterinárne opatrenia týkajúce sa verejného zdravia prijal 24. februára 2000 stanovisko k Revízii postupov prehliadky mäsa, ktoré sa zaoberá všeobecnými zásadami týkajúcimi sa prehliadok mäsa. Dospel k záveru, že súčasné systémy prehliadky mäsa je možné zlepšiť, ak sa doplnia o informácie z celého výrobného reťazca, o uplatnenie zásad analýzy nebezpečenstva a kritických kontrolných bodov (HACCP) na bitúnkoch a o mikrobiologické monitorovanie fekálnych indikátorových organizmov.
            
         
               (7)
            
            
               Vedecký výbor pre veterinárne opatrenia týkajúce sa verejného zdravia prijal 20. a 21. júna 2001 stanovisko k Identifikácii druhov/kategórií zvierat určených na produkciu mäsa v integrovaných systémoch chovu, v ktorých sa prehliadka mäsa môže revidovať. Dospel k záveru, že v členských štátoch už existujú viaceré systémy chovu, ktoré spĺňajú kritériá na uplatňovanie zjednodušeného systému prehliadky mäsa.
            
         
               (8)
            
            
               Vedecký výbor pre veterinárne opatrenia týkajúce sa verejného zdravia prijal 14. a 15. apríla 2003 stanovisko k Revízii prehliadky mäsa jatočných teliat, v ktorom sa uvádza, že vizuálna prehliadka jatočných teliat chovaných v integrovaných systémoch chovu je dostatočná v prípade rutinnej prehliadky, ale keďže nedošlo k eradikácii tuberkulózy hovädzieho dobytka, mal by sa u hovädzieho dobytka zachovať dohľad nad tuberkulózou hovädzieho dobytka na úrovni chovov aj bitúnkov.
            
         
               (9)
            
            
               Európsky úrad pre bezpečnosť potravín (EFSA) prijal 26. novembra 2003 stanovisko k Tuberkulóze hovädzieho dobytka: Riziká pre zdravie ľudí a stratégie kontroly, v ktorom dospel k záveru, že účinná prehliadka post mortem špecifikovaných miazgových uzlín a pľúc predstavuje dôležitý prvok národných programov eradikácie tuberkulózy u hovädzieho dobytka a je aj neoddeliteľnou súčasťou programov veterinárnych prehliadok mäsa zameraných na ochranu zdravia ľudí.
            
         
               (10)
            
            
               EFSA prijal 1. decembra 2004 stanovisko k Revízii prehliadky mäsa v prípade hovädzieho dobytka chovaného v integrovaných systémoch chovu, v ktorom uvádza, že by malo pokračovať narezávanie miazgových uzlín ako súčasť revidovaného systému prehliadky mäsa post mortem, aby sa dali určiť tuberkulózne zmeny.
            
         
               (11)
            
            
               EFSA prijal 18. mája 2006 stanovisko k Hodnoteniu rizík pre verejné zdravie a zdravie zvierat spojených s prijatím systému vizuálnej prehliadky jatočných teliat chovaných v členskom štáte (alebo v časti členského štátu), ktorý sa považuje za oblasť bez výskytu tuberkulózy hovädzieho dobytka. V tomto stanovisku uvádza, že v prípade jatočných teliat chovaných v integrovaných chovných jednotkách a v stádach úradne uznaných za stáda bez výskytu tuberkulózy hovädzieho dobytka sa prehliadka post mortem môže obmedziť na prehliadnutie a prehmatanie miazgových uzlín.
            
         
               (12)
            
            
               EFSA prijal 22. apríla 2004 stanovisko k Postupom prehliadky mäsa v prípade jahniat a kôz. Uvádza sa v ňom, že dôležité patologické zmeny spozorované pri prehliadke mäsa z jahniat a kozliat sa môžu diagnostikovať vizuálnou prehliadkou, čím sa menšou manipuláciou zabráni krížovej kontaminácii.
            
         
               (13)
            
            
               Vedecký výbor pre veterinárne opatrenia týkajúce sa verejného zdravia prijal 27. a 28. septembra 2000 stanovisko ku Kontrole teniózy/cysticerkózy u ľudí a zvierat. Stanovuje v ňom predpoklady nevyhnutné na zabezpečenie prostredia bez výskytu cysticerkózy.
            
         
               (14)
            
            
               EFSA prijal 26. a 27. januára 2005 stanovisko k Hodnoteniu rizika revidovanej prehliadky jatočných zvierat v oblastiach s nízkym výskytom Cysticercus. Zdôrazňuje potrebu určenia profilu rizík rôznych systémov chovu teliat. Zjednodušená prehliadka post mortem sa môže uplatňovať v prípade teliat pochádzajúcich z integrovaných systémov chovu, ktoré boli predtým vyhodnotené ako nízkorizikové.
            
         
               (15)
            
            
               Na základe uvedených vedeckých stanovísk by sa mali ustanoviť podmienky na revidovaný postup prehliadky mäsa mladých prežúvavcov, ktorý je založený na riziku.
            
         
               (16)
            
            
               Dostupnosť informácií o potravinovom reťazci 24 hodín pred zabíjaním by mala byť nevyhnutnou podmienkou prehliadky mäsa na základe rizika bez postupov narezávania. Vždy, keď sa uplatňuje takýto zjednodušený postup prehliadky mäsa, by preto prevádzkovateľ potravinárskeho podniku nemal mať možnosť využívať prechodné opatrenia ustanovené v nariadení Komisie (ES) č. 2076/2005 z 5. decembra 2005, ktorým sa ustanovujú prechodné opatrenia na implementáciu nariadení Európskeho parlamentu a Rady (ES) č. 853/2004, (ES) č. 854/2004 a (ES) č. 882/2004 a ktorým sa menia a dopĺňajú nariadenia (ES) č. 853/2004 a (ES) č. 854/2004 (5).
            
         
               (17)
            
            
               Nariadením (ES) č. 2074/2005 sa zavádzajú analytické metódy na stanovenie obsahu amnezického jedu mäkkýšov (ASP) v jedlých častiach mäkkýšov. Metóda 2006.02 ASP ELISA uverejnená vo Vestníku AOAC z júna 2006 by sa mala zvážiť ako alternatívna skríningová metóda k metóde vysokovýkonnej kvapalinovej chromatografie [high-performance liquid chromatography (HPLC)] na stanovenie ASP v lastúrnikoch. Metóda ELISA má tú výhodu, že pomocou nej sa dá pomerne lacno preveriť veľké množstvo vzoriek.
            
         
               (18)
            
            
               V časti D kapitoly IX oddielu IV prílohy I k nariadeniu (ES) č. 854/2004 sa ustanovuje, že podľa potreby sa nepárnokopytníky majú vyšetriť na sopľavku. Podrobné vyšetrenie post mortem na sopľavku by malo byť povinné v prípade nepárnokopytníkov, ktoré pochádzajú z krajín s výskytom tejto choroby, alebo v prípade ich mäsa.
            
         
               (19)
            
            
               Nariadenie (ES) č. 2074/2005 by sa preto malo zodpovedajúcim spôsobom zmeniť a doplniť.
            
         
               (20)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Nariadenie (ES) č. 2074/2005 sa mení a dopĺňa takto:
   
               1.
            
            
               Vkladá sa tento článok:
               „Článok 6 b
               Požiadavky týkajúce sa úradných kontrol v prípade prehliadky mäsa na účely nariadenia (ES) č. 854/2004
               Požiadavky týkajúce sa úradných kontrol v prípade prehliadky mäsa sú ustanovené v prílohe VI b.“
            
         
               2.
            
            
               Kapitola II prílohy III sa mení a dopĺňa v súlade s prílohou I k tomuto nariadeniu.
            
         
               3.
            
            
               Znenie prílohy II k tomuto nariadeniu sa vkladá ako príloha VI b.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 139, 30.4.2004, s. 206. Nariadenie naposledy zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. EÚ L 139, 30.4.2004, s. 55. Nariadenie naposledy zmenené a doplnené nariadením (ES) č. 1791/2006.
   
      (3)  Ú. v. EÚ L 165, 30.4.2004, s. 1. Nariadenie naposledy zmenené a doplnené nariadením (ES) č. 1791/2006.
   
      (4)  Ú. v. EÚ L 338, 22.12.2005, s. 27. Nariadenie zmenené a doplnené nariadením (ES) č. 1664/2006 (Ú. v. EÚ L 320, 18.11.2006, s. 13).
   
      (5)  Ú. v. EÚ L 338, 22.12.2005, s. 83. Nariadenie naposledy zmenené a doplnené nariadením (ES) č. 479/2007 (Ú. v. EÚ L 111, 28.4.2007, s. 46).
   
      PRÍLOHA I
      V prílohe III k nariadeniu (ES) č. 2074/2005 sa kapitola II nahrádza týmto textom:
      
         „KAPITOLA II
         METÓDA DETEKCIE AMNEZICKÉHO JEDU MÄKKÝŠOV (ASP)
         Celkový obsah amnezického jedu mäkkýšov (ASP) v jedlých častiach mäkkýšov (celé telo alebo akákoľvek samostatne jedlá časť) sa musí zisťovať použitím metódy vysokovýkonnej kvapalnej chromatografie (HPLC) alebo akejkoľvek inej medzinárodne uznanej metódy.
         Na účely skríningu sa však na stanovenie celkového obsahu ASP v jedlých častiach mäkkýšov môže použiť aj metóda 2006.02 ASP ELISA uverejnená vo Vestníku AOAC z júna 2006.
         V prípade sporných výsledkov je referenčnou metódou metóda HPLC.“
      
   
   
      PRÍLOHA
      „
            PRÍLOHA VI b
            POŽIADAVKY UPLATNITEĽNÉ NA ÚRADNÉ KONTROLY V PRÍPADE PREHLIADKY MÄSA
            1.   Na účely tejto prílohy sa uplatňujú tieto definície:
            
                        a)
                     
                     
                        ‚kontrolované podmienky ustajnenia a integrované systémy chovu’ znamenajú druh chovu, pri ktorom sa zvieratá chovajú v podmienkach spĺňajúcich kritériá ustanovené v dodatku;
                     
                  
                        b)
                     
                     
                        ‚mladý hovädzí dobytok’ znamená hovädzí dobytok bez rozdielu pohlavia, ktorý nie je starší ako 8 mesiacov;
                     
                  
                        c)
                     
                     
                        ‚mladá ovca’ znamená ovca bez rozdielu pohlavia, ktorá nemá žiadne prerezané trvalé rezáky a ktorá nie je staršia ako 12 mesiacov;
                     
                  
                        d)
                     
                     
                        „mladá koza“ znamená koza bez rozdielu pohlavia, ktorá nie je staršia ako 6 mesiacov;
                     
                  
                        e)
                     
                     
                        „stádo“ je zviera alebo skupina zvierat držaných v chove ako epidemiologická jednotka; ak sa v chove chová viac ako jedno stádo, každé z týchto stád tvorí samostatnú epidemiologickú jednotku;
                     
                  
                        f)
                     
                     
                        ‚chov’ je akákoľvek prevádzkareň, stavba alebo v prípade farmy vo voľnej prírode akékoľvek miesto nachádzajúce sa na území toho istého členského štátu, na ktorom sú zvieratá držané, chované alebo sa s nimi manipuluje;
                     
                  
                        g)
                     
                     
                        ‚prevádzkareň vykonávajúca diskontinuálne zabíjanie zvierat alebo činnosti manipulácie so zverou’, je bitúnok alebo prevádzkareň na manipuláciu so zverou, ktoré sú určené príslušným orgánom na základe analýzy rizika a v ktorých sa najmä činnosti zabíjania zvierat alebo manipulácie so zverou nevykonávajú buď po celý pracovný deň, alebo počas po sebe nasledujúcich pracovných dní týždňa.
                     
                  2.   Prehliadky post mortem v prevádzkarniach vykonávajúcich diskontinuálne zabíjanie zvierat alebo činnosti manipulácie so zverou.
            a)   V súlade s bodom 2 písm. b) kapitoly II oddielu III prílohy I k nariadeniu (ES) č. 854/2004 môže príslušný orgán rozhodnúť, že úradný veterinárny lekár nemusí byť celý čas prítomný počas prehliadky post mortem za predpokladu, že sú splnené tieto podmienky:
            
                        i)
                     
                     
                        príslušná prevádzkareň je prevádzkarňou, ktorá vykonáva diskontinuálne zabíjanie zvierat alebo činnosti manipulácie so zverou a ktorá má dostatočné zariadenia na skladovanie mäsa vykazujúceho anomálie, a to až dovtedy, kým sa nemôže vykonať konečná prehliadka post mortem úradným veterinárnym lekárom;
                     
                  
                        ii)
                     
                     
                        prehliadku post mortem vykonáva úradný veterinárny asistent;
                     
                  
                        iii)
                     
                     
                        úradný veterinárny lekár je prítomný v prevádzkarni najmenej raz za deň, keď prebiehajú alebo už prebehli činnosti zabíjania zvierat;
                     
                  
                        iv)
                     
                     
                        príslušný orgán zaviedol postup pravidelného hodnotenia výkonu úradných veterinárnych asistentov v týchto prevádzkarniach, ktorý zahŕňa:
                        
                                    —
                                 
                                 
                                    monitorovanie individuálneho výkonu,
                                 
                              
                                    —
                                 
                                 
                                    overenie dokumentácie so zreteľom na zistenia počas prehliadky a porovnanie s príslušnými telami,
                                 
                              
                                    —
                                 
                                 
                                    kontroly tiel v sklade.
                                 
                              
                  b)   Pri analýze rizika vykonanej príslušným orgánom podľa bodu 1 písm. g) na účely určenia prevádzkarní, ktoré môžu využívať výnimku ustanovenú v bode 2 písm. a), sa zohľadňujú najmenej tieto prvky:
            
                        i)
                     
                     
                        počet zvierat zabitých alebo s ktorými sa manipuluje za hodinu alebo za deň;
                     
                  
                        ii)
                     
                     
                        druh a trieda zabitých zvierat alebo zvierat, s ktorými sa manipuluje;
                     
                  
                        iii)
                     
                     
                        kapacita prevádzkarne;
                     
                  
                        iv)
                     
                     
                        výkon činností zabíjania zvierat alebo manipulácie s nimi v minulosti;
                     
                  
                        v)
                     
                     
                        účinnosť akýchkoľvek doplňujúcich opatrení v potravinovom reťazci prijatých na zaručenie bezpečnosti potravín pri obstarávaní zvierat na zabíjanie;
                     
                  
                        vi)
                     
                     
                        účinnosť zavedeného systému založeného na HACCP;
                     
                  
                        vii)
                     
                     
                        záznamy z auditu;
                     
                  
                        viii)
                     
                     
                        minulé záznamy príslušného orgánu o prehliadkach ante mortem a post mortem.
                     
                  3.   Požiadavky na prehliadku mäsa na základe rizika bez narezávania.
            a)   V súlade s bodom 2 časti B kapitoly IV oddielu IV prílohy I k nariadeniu (ES) č. 854/2004 môže príslušný orgán obmedziť postupy prehliadky post mortem v prípade výkrmových ošípaných na vizuálnu prehliadku za predpokladu, že sú splnené tieto podmienky:
            
                        i)
                     
                     
                        prevádzkovateľ potravinárskeho podniku zabezpečuje, že zvieratá sa chovajú v kontrolovaných podmienkach ustajnenia a integrovaných systémoch chovu, ako je stanovené v dodatku k tejto prílohe;
                     
                  
                        ii)
                     
                     
                        prevádzkovateľ potravinárskeho podniku nevyužíva prechodné opatrenia, pokiaľ ide o informácie o potravinovom reťazci ustanovené v článku 8 nariadenia Komisie (ES) č. 2076/2005;
                     
                  
                        iii)
                     
                     
                        príslušný orgán vykonáva alebo nariaďuje na základe analýzy rizika nebezpečenstiev pre potraviny, ktoré sú prítomné u živých zvierat a ktoré sú závažné na úrovni chovu, pravidelné sérologické a/alebo mikrobiologické monitorovanie vybraného počtu zvierat.
                     
                  b)   Odchylne od osobitných požiadaviek kapitol I a II oddielu IV prílohy I k nariadeniu (ES) č. 854/2004 sa môžu postupy prehliadky post mortem mladého hovädzieho dobytka, oviec a kôz obmedziť na vizuálnu prehliadku s obmedzeným prehmataním za predpokladu, že sú splnené tieto podmienky:
            
                        i)
                     
                     
                        prevádzkovateľ potravinárskeho podniku zabezpečuje, že mladý hovädzí dobytok sa chová v kontrolovaných podmienkach ustajnenia a v integrovanom systéme chovu podľa dodatku k tejto prílohe;
                     
                  
                        ii)
                     
                     
                        prevádzkovateľ potravinárskeho podniku zabezpečuje, že mladý hovädzí dobytok sa chová v stáde úradne uznanom za stádo bez výskytu tuberkulózy hovädzieho dobytka;
                     
                  
                        iii)
                     
                     
                        prevádzkovateľ potravinárskeho podniku nevyužíva prechodné opatrenia, pokiaľ ide o informácie o potravinovom reťazci ustanovené v článku 8 nariadenia (ES) č. 2076/2005;
                     
                  
                        iv)
                     
                     
                        príslušný orgán vykonáva alebo nariaďuje na základe analýzy rizika nebezpečenstiev pre potraviny, ktoré sú prítomné u živých zvierat a ktoré sú závažné na úrovni chovu, pravidelné sérologické a/alebo mikrobiologické monitorovanie vybraného počtu zvierat;
                     
                  
                        v)
                     
                     
                        prehliadka mladého hovädzieho dobytka post mortem vždy zahŕňa prehmatanie zahltanových, prieduškových a mediastinálnych miazgových uzlín.
                     
                  c)   V prípade zistenia akejkoľvek anomálie sa telo a vedľajšie jatočné produkty podrobujú úplnej prehliadke post mortem podľa kapitol I a II oddielu IV prílohy I k nariadeniu (ES) č. 854/2004. Príslušný orgán však môže na základe analýzy rizika rozhodnúť, že mäso s určitými menšími anomáliami definovanými príslušnými orgánmi, ktoré nepredstavujú riziko pre zdravie zvierat ani pre zdravie ľudí, sa nemusí podrobovať úplnej prehliadke post mortem.
            d)   Mladý hovädzí dobytok, ovce a kozy a odstavčatá, ktoré nejdú na bitúnok priamo z chovu, v ktorom sa narodili, sa môžu pred odoslaním na bitúnok príležitostne presunúť do iného chovu (na účely chovu alebo výkrmu). V takýchto prípadoch:
            
                        i)
                     
                     
                        sa pre mladý hovädzí dobytok, ovce alebo kozy medzi chovom pôvodu a chovom určeným na chov alebo vykrmovanie, ako aj medzi týmito chovmi a bitúnkom môžu využiť regulované strediská zhromažďovania;
                     
                  
                        ii)
                     
                     
                        vysledovateľnosť sa zabezpečuje na úrovni jednotlivého zvieraťa alebo dávky zvierat.
                     
                  4.   Doplňujúca požiadavka na prehliadku post mortem v prípade nepárnokopytníkov.
            a)   Čerstvé mäso z nepárnokopytníkov chovaných v krajinách, ktoré nie sú bez sopľavky, sa v súlade s článkom 2.5.8.2. Kódexu zdravia suchozemských zvierat Svetovej organizácie pre zdravie zvierat neuvádza na trh, s výnimkou prípadu, keď takéto mäso pochádza z nepárnokopytníkov vyšetrených na sopľavku v súlade s bodom D kapitoly IX oddielu IV prílohy I k nariadeniu (ES) č. 854/2004.
            b)   Čerstvé mäso z nepárnokopytníkov, u ktorých bola diagnostikovaná sopľavka, sa posudzuje ako nepožívateľné pre ľudskú spotrebu podľa bodu D kapitoly IX oddielu IV prílohy I k nariadeniu (ES) č. 854/2004.
         
         
            Dodatok k prílohe VI b
            Na účely tejto prílohy ‚kontrolované podmienky ustajnenia a integrované systémy chovu’ znamenajú, že prevádzkovateľ potravinárskeho podniku musí spĺňať tieto kritériá:
            
                        a)
                     
                     
                        Všetko krmivo sa získalo zo zariadenia, ktoré vyrába krmivo v súlade s požiadavkami podľa článkov 4 a 5 nariadenia Európskeho parlamentu a Rady (ES) č. 183/2005 (1); ak sa zvieratám ako krmivo dáva objemové krmivo alebo poľnohospodárske plodiny, toto krmivo alebo plodiny by sa mali primerane ošetriť a podľa možnosti vysušiť a/alebo peletovať.
                     
                  
                        b)
                     
                     
                        Ak je to možné, uplatňuje sa turnusový systém ‚všetko dnu/všetko von’. Ak sú do stáda privedené zvieratá, musia sa držať v izolácii tak dlho, ako to vyžadujú veterinárne služby, aby sa zabránilo zavlečeniu chorôb.
                     
                  
                        c)
                     
                     
                        Žiadne zo zvierat nemá prístup k vonkajším zariadeniam s výnimkou prípadu, keď prevádzkovateľ potravinárskeho podniku môže analýzou rizika príslušnému orgánu uspokojivo preukázať, že čas, zariadenia a okolnosti vonkajšieho výbehu nepredstavujú nebezpečenstvo zavlečenia choroby do stáda.
                     
                  
                        d)
                     
                     
                        K dispozícii sú podrobné informácie o zvieratách od ich narodenia až po zabíjanie a o podmienkach ich chovu stanovené v oddiele III prílohy II k nariadeniu (ES) č. 853/2004.
                     
                  
                        e)
                     
                     
                        Ak sa zvieratám poskytuje podstielka, predchádza sa výskytu alebo zavlečeniu choroby primeraným ošetrením materiálu podstielky.
                     
                  
                        f)
                     
                     
                        Zamestnanci chovu spĺňajú všeobecné hygienické ustanovenia stanovené v prílohe I k nariadeniu (ES) č. 852/2004.
                     
                  
                        g)
                     
                     
                        Sú zavedené postupy na kontrolu vstupu do priestorov, v ktorých sa držia zvieratá.
                     
                  
                        h)
                     
                     
                        Chov neposkytuje zariadenia pre turistov, ani na kempovanie, s výnimkou prípadu, keď prevádzkovateľ potravinárskeho podniku môže analýzou rizika príslušnému orgánu uspokojivo preukázať, že zariadenia sú dostatočne oddelené od jednotiek určených na chov zvierat, aby nebol možný priamy ani nepriamy kontakt medzi ľuďmi a zvieratami.
                     
                  
                        i)
                     
                     
                        Zvieratá nemajú prístup k skládkam odpadu ani k odpadkom z domácností.
                     
                  
                        j)
                     
                     
                        Je zavedený plán ochrany proti škodcom a kontroly škodcov.
                     
                  
                        k)
                     
                     
                        Nepoužíva sa silážované krmivo, s výnimkou prípadu, keď prevádzkovateľ potravinárskeho podniku môže analýzou rizika príslušnému orgánu uspokojivo preukázať, že krmivom sa nemôže na zvieratá preniesť žiadne nebezpečenstvo.
                     
                  
                        l)
                     
                     
                        Odpadová voda ani sediment z čistiarní odpadových vôd sa nevypúšťajú do oblastí, do ktorých majú zvieratá prístup, ani sa nepoužívajú na hnojenie pastvín slúžiacich na pestovanie plodín určených na kŕmenie zvierat, s výnimkou prípadu, keď sa primerane ošetria k spokojnosti príslušného orgánu.
                     
                  “
      
         (1)  Ú. v. EÚ L 35, 8.2.2005, s. 1.